Заратустра :: Магията на числата
29.04.2013 21:53 - Магията на числата
Прочетен: 3806 Коментари: 5	Гласове:
Последна промяна: 29.04.2013 22:02
Скъпи избирателю,
да, ти, не се почесвай там отзад,
не играй на телефона си-
изпъни се, прибери корема и слушай:
Една партия е голяма толкова, доколкото е голямо доверието на хората в нея.
Тя има толкова гласове, колкото те ѝ предоставят.
Само защото една партия е голяма, това не означава, че винаги ще е голяма.
Само защото една партия е против друга, това не означава, че между тях има разлика.
Само защото една партия е с малък брой гласове не означава, че винаги ще е малка.
Само защото една партия има много гласове, не означава, че е голяма. Големите партии имат големи дела. Малките нямат. Силата на масите е стихийна и хаотична, силата на разума създава света, а разумът може и да е само у един човек и ще е достатъчно за това.
Да гласуваш за едните, за да не идват другите, вместо да вземеш едните и да удариш с тях другите не е позиция. Да гласуваш за някого, за да запази гласовете си е като да дадеш гласа си, за да го дадеш. Безсмислено е. Да превърнеш една малка партия в голяма, като гласуваш за нея, не въпреки това, което ти говорят всички за нея, а именно защото всички ти ги говорят /кога “всички” са били последно прави за нещо?/ - това е смислено.
Ти, почтени мой, съгражданино, съселянино, съподанико, съседе, ти, който вярваш в чудеса, но не и в Господ, ти, който смяташ, че парите растат по дърветата, че най – голямото обещание е най – щедро, чуй ме внимателно сега:
Който ти казва, че ще ти увеличи лично заплатата или пенсията, той ще ти я намали
Който ти казва, че ще ти е лесно, той ще ти навреди.
Който ти казва какво ще постигне, но не и как, той те лъже.
Който иска да го обичаш, не те обича.
Който ти каже, че ти сам ще увеличиш своята заплата, той ще ти помогне да я увеличиш.
Който ти обещава кръв, пот и сълзи, той е твой приятел.
Който ти казва какво иска да постигне по този, този и този начин, той говори истината.
Който не иска да го обичаш, а да работиш, него обичай.
Чудеса стават всеки ден. Животът е чудо. Вселената е чудо. Това, че си оцелял с досегашното си мислене е неимоверно чудо. Не искай повече от Бог, за да не те накаже за алчността ти. Обичай това което имаш, за да имаш, това, което обичаш. Работи, за да създаваш ТИ чудеса. За да не те гледат тъжно очите на твоите деца, а всички български деца са деца на всички нас.
СЪЗДАЙ ЧУДО
Тагове: Бог, политика, чудо, обич, малки, избори, философия, логика, пот, алчност, живот, работа, история, деца, големи, партии, гласове, проценти,
1. pvdaskalov - !!!
Намирам постинга за лъч светлина в предизборната философия. Но и неговият 111-годишен автор като всички големи ваятели (художници и скултори), за да напише тези премъдри слова, е имал предвид една такава партия. Но не я казва. И това е похвално. В древни времена оракулите са постъпвали по същия начин. Едва когато се случи това, което има да се случва, жреци и адоранти са се плясвали по челото и казвали: "Вярно, беее! Жалко, че не можахме правилно да изтълкуваме предсказанието."
В абревиатурата на партията, която носи обрисуваните белези, се мъдри и необходимостта от европейски реформи. Така мисля аз.
Да поздравим автора! Ако греша, моля за извинение. В крайна сметка всеки носи глава на раменете си.
2. vdp - Браво!
В морето от отпадъци в блог.бг-то най-накрая да попадна на изключително смислен пост. Поздравления!
3. raylight - Аз лично
имам тази конкретна партия в предвид, но постът ми е образователен, това е алгоритъм как да избираме изобщо, така някой ден ще има втора истинска партия и нормална политическа система
4. pvdaskalov - Евала, Raylight!
Само толкова казвам и си се прибирам в кошарката...
5. batstefan - Как не се досещаш pvdaskalov?
Че само една партия отговаря на горе-написаното. Гласувай с бюлетина |27|!
Прочетен: 2329609
Гласове: 11730
Извергът искал да прави секс със 70-годишната Петранка